
Lietuvos Raudonojo Kryžiaus draugija


NEPERKANČIOSIOS ORGANIZACIJOS
SAVANORIŲ LYDERYSTĖS MOKYMŲ PASLAUGOS PIRKIMAS

Pirkimo Nr. VP_25


Lietuvos Raudonojo Kryžiaus draugija (toliau – LRK) skelbia konkursą įsigyti savanorių lyderystės mokymų paslaugą.
Konkursas skelbiamas interneto tinklapyje www.redcross.lt. 
Kilus klausimams kreiptis el. paštu uzsakymai@redcross.lt


	Pirkimo objektas  
	Savanorių lyderystės mokymų paslauga.
Mokymai skirti pasiruošimo ekstremalioms situacijoms savanoriams.

	Pirkimo objekto techniniai ir (ar) funkciniai reikalavimai ir (arba) norimo rezultato apibūdinimas 

	Žr. konkurso sąlygų 1 priedą


	Pirkimo sąlygos 
	Pasiūlymą sudaro pateiktų dokumentų elektroninėje formoje visuma: 

· užpildytas ir pasirašytas 1 priedas – techninė specifikacija;
· 1 priede nurodyti tiekėjo ir siūlomo lektoriaus atitiktį nustatytiems reikalavimams pagrindžiantys dokumentai bei kita jame prašoma informacija;
· užpildyta ir pasirašyta pasiūlymo forma, parengta pagal šio kvietimo 2 priedą;
· jungtinės veiklos sutartis arba tinkamai patvirtinta jos kopija, jei pasiūlymą pateikia jungtinės veiklos sutarties pagrindu veikianti ūkio subjektų grupė.

Pateikdamas pasiūlymą Tiekėjas patvirtina, kad yra teisėtai įsteigtas ar registruotas ir turi teisę vykdyti pirkimo objektui suteikti reikalingą veiklą. LRK pasilieka teisę, esant poreikiui, paprašyti pateikti šią informaciją patvirtinančius dokumentus.

Savanorių lyderystės mokymų paslaugai įsigyti skirtas biudžetas – 4100 eur su PVM

Mokymų patalpas ir mokymams reikalingą įrangą suteikia LRK; Tiekėjas pasiūlyme nurodo pageidavimus dėl patalpų ir įrangos..

Tiekėjai pasiūlyme turi nurodyti, kokia pasiūlyme pateikta informacija yra konfidenciali. Tiekėjų pateikta konfidenciali informacija tretiesiems asmenims neatskleidžiama, išskyrus teisės aktų nustatytus atvejus.

Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. 

	Pirkimo būdas 
	Konkursas	

	Pasiūlymų pateikimo data, vieta ir laikas 
	Pasiūlymas turi būti pateiktas iki 2026 m. rugsėjo 28 d. 17.00 val.  el. paštu uzsakymai@redcross.lt

	Nustatyti reikalavimai tiekėjo kvalifikacijai 
	Kvalifikaciniai reikalavimai tiekėjams 
	Kvalifikaciją įrodantys dokumentai  


	
	Nereikalaujama
	Nereikalaujama

	Vertinimo kriterijus 
	Laimėtoju pripažįstamas visus pirkimo dokumentuose nustatytus reikalavimus atitinkantis tiekėjas, pasiūlęs mažiausią galutinę pasiūlymo kainą su PVM, o kai PVM netaikomas – mažiausią galutinę mokėtiną kainą.

	Sutarties sudarymas
	Su pirkimą laimėjusiu tiekėju pasirašoma paslaugų teikimo sutartis. Sutarties šablonas pateiktas priede nr. 3

TECHNINĖ SPECIFIKACIJA 


Perkamas praktinis lyderystės mokymų ciklas pasiruošimo ekstremalioms situacijoms savanorių vadams ir jų pavaduotojams. Mokymai turi sustiprinti gebėjimą vadovauti savanorių komandai, aiškiai paskirstyti užduotis, teikti grįžtamąjį ryšį, spręsti įtampą ir priimti sprendimus realiose veiklos situacijose.
Paslaugos apimtis: 

Dalyviai: iki 25 savanorių vadų ir pavaduotojų vienoje grupėje.
Trukmė: ne mažiau kaip 16 akademinių valandų po 45 minutes.
Etapai: 2 moduliai po 8 akademines valandas; tarp modulių – praktinė užduotis.
Formatas: kontaktinis mokymas LRK nurodytoje vietoje Lietuvoje; nuotolinis formatas galimas tik raštu suderinus.
Kalba: lietuvių kalba
Laikotarpis: datos suderinamos su LRK; abu moduliai įvykdomi per ne ilgesnį kaip 8 savaičių laikotarpį.

Į kainą turi būti įskaičiuota: pasirengimas, poreikio apklausa, programos pritaikymas, lektoriaus darbas, kelionė, dalomoji medžiaga, užduotys, dalyvių pažymėjimai ir grįžtamojo ryšio ataskaita.

Mokymų turinys:

Vadovo vaidmuo savanoriškoje organizacijoje: vadovo ir pavaduotojo atsakomybės, autoritetas be formalios galios, susitarimai ir asmeninis pavyzdys.
Komandos tikslai ir užduočių paskirstymas: aiškūs tikslai, prioritetai, delegavimas pagal kompetenciją ir pasirengimą, atsakomybės kontrolė.
Komunikacija ir grįžtamasis ryšys: trumpas instruktažas, aktyvus klausymas, konstruktyvus grįžtamasis ryšys, sudėtingi pokalbiai.
Motyvacija ir įsitraukimas: savanorių motyvų skirtumai, pripažinimas, perdegimo ir pasitraukimo rizikos požymiai
Konfliktai ir sprendimų priėmimas: įtampos atpažinimas, deeskalacija, interesų derinimas, sprendimai esant laiko ir informacijos trūkumui.
Veikimas sudėtingomis sąlygomis: komandos koordinavimas incidento ar didesnio krūvio metu, vaidmenų aiškumas, trumpa veiklos aptarimo praktika.
Asmeninis veiksmų planas: kiekvienas dalyvis parengia 2–3 konkrečių lyderystės veiksmų planą savo komandai.

Mokymų metodai: 

Ne mažiau kaip 60 procentų kontaktinio laiko turi sudaryti praktinis darbas: situacijų analizė, vaidmenų pratybos, darbas mažomis grupėmis, sprendimų simuliacijos ir struktūruotas aptarimas. Teorinė medžiaga pateikiama tiek, kiek reikia praktinėms užduotims atlikti. Paslaugos teikėjas prieš mokymus suderina bent tris LRK veiklai būdingas situacijas, kurios bus naudojamos pratybose.

Paslaugos teikėjo ir lektoriaus reikalavimas: 

	Eil. Nr.

	Sąlygos pavadinimas
	Reikalaujamų sąlygų reikšmės
	Tiekėjo siūlomų sąlygų reikšmės

	1.
	Lektoriaus išsilavinimas.

(Jei siūlomi keli lektoriai, nustatytus kvalifikacijos reikalavimus turi atitikti kiekvienas mokymus vedantis lektorius.)
	Aukštasis išsilavinimas.
	Pateikti diploma kopiją.

	2.
	Mokymų patirtis.
	Per paskutinius 3 metus pravesta ne mažiau kaip 10 lyderystės, vadovavimo, komandos valdymo ar konfliktų valdymo mokymų suaugusiesiems.
	Pateikti informaciją.

	3.
	Praktinis pagrindimas.
	Patirtis dirbant su vadovais, komandomis, savanoriais arba nevyriausybinėmis organizacijomis; patirtis aprašoma pasiūlyme.
	Pateikti informaciją.

	4.
	Įrodymai.
	Lektoriaus gyvenimo aprašymas ir įvykdytų mokymų sąrašas, nurodant temą, metus, trukmę ir užsakovą arba dalyvių grupę.
	Pateikti informaciją.



Rezultatai ir priėmimas:

Iki pirmojo modulio pateikiama suderinta programa, darbotvarkė ir trumpa dalyvių poreikio apklausa.
Kiekvienam dalyviui pateikiama mokomoji medžiaga elektroniniu formatu ir dalyvavimo pažymėjimas.
Po antrojo modulio pateikiama anoniminė dalyvių vertinimo suvestinė ir iki 2 puslapių rekomendacijų užsakovui santrauka.
Paslauga laikoma suteikta, kai įvykdyta visa sutarta trukmė ir perduoti visi šiame dokumente nurodyti rezultatai.

Pasiūlymo informacija:

Pasiūlyme nurodyti mokymų programą su akademinių valandų paskirstymu, siūlomas datas arba jų derinimo tvarka, lektoriaus kvalifikacijos pagrindimą ir pageidavimus dėl LRK suteikiamų patalpų ar įrangos.







Aplinkosauginiai reikalavimai:

	Eil. Nr.

	Reikalaujamų parametrų ir sąlygų reikšmės 
	Tiekėjo siūlomų parametrų ir sąlygų reikšmės 

	1.
	Tiekėjas, vykdydamas sutartį, turi siekti mažinti popierinių dokumentų naudojimą ir administracinę informaciją teikti elektroninėmis priemonėmis, kai tai leidžia teisės aktai ir paslaugų pobūdis.
	




_____________________________________________________
	(Tiekėjo arba jo įgalioto asmens pareigos, vardas, pavardė, parašas)




































Priedas nr. 2


PASIŪLYMAS 
DĖL SAVANORIŲ LYDERYSTĖS MOKYMŲ PASLAUGOS
PIRKIMO


____________________
(Data)

	Tiekėjo adresas  

	


	Įmonės kodas 

	

	Pridėtinės vertės mokėtojo kodas 

	

	Už pasiūlymą atsakingo asmens vardas, pavardė  

	

	Telefono numeris  

	


	El. pašto adresas  

	




Pastaba. Pildoma, jei teikėjas ketina pasitelkti subtiekėją (-us)
	Subtiekėjo (-ų) pavadinimas (-ai) 

	

	Subtiekėjo (-ų) adresas (-ai) 

	

	Įsipareigojimų dalis, dėl kurios ketinama pasitelkti subtiekėją (-us) 
	



Mes siūlome:
	Eil. Nr. 

	Paslaugos pavadinimas ir aprašymas 

	Matavimo vnt. 

	
Kiekis 

	
Kaina, EUR be PVM

	
Kaina EUR su PVM 


	1.
	Savanorių lyderystės mokymai
	Vnt.
	1
	
	


Į pateiktą kainą turi būti įskaičiuotos visos su paslaugos teikimu susijusios išlaidos, mokesčiai ir rinkliavos.
Tais atvejais, kai pagal galiojančius teisės aktus tiekėjui nereikia mokėti PVM, jis pateikia galutinę prekės kainą ir nurodo priežastis, dėl kurių PVM nemoka.

Pasiūlymas galioja iki 2026 m. spalio 30 d.

Kartu su pasiūlymu pateikiami šie dokumentai:

	Eil. Nr.

	Pateiktų dokumentų pavadinimas 
	Dokumento puslapių skaičius 


	
	
	

	
	
	

	
	
	



Šiame pasiūlyme yra pateikta ir ši konfidenciali informacija (pildyti tuomet, jei bus pateikta konfidenciali informacija. Teikėjas negali nurodyti, kad konfidencialus yra pasiūlymo įkainis (kaina) arba, kad visas pasiūlymas yra konfidencialus):

	Eil. Nr. 

	Pateikto dokumento pavadinimas 
	Pateikto dokumento puslapis (-iai) 

	
	
	

	
	
	

	
	
	




______________________________________________________
	(Tiekėjo arba jo įgalioto asmens pareigos, vardas, pavardė, parašas)

			























Priedas Nr. 3




PASLAUGŲ TEIKIMO SUTARTIS Nr. 
Vilnius, 2026 m. rugsėjo  d.


Lietuvos Raudonojo Kryžiaus draugija (toliau UŽSAKOVAS), juridinio asmens kodas 190679146, adresas Statybininkų g. 12, Kaunas, atstovaujama generalinės sekretorės Ingridos Damulienės, veikiančios pagal įstatus, ir UAB „__________” (toliau – TIEKĖJAS), atstovaujama direktoriaus __________, veikiančio pagal įmonės įstatus, toliau kartu vadinami – Šalimis, o kiekvienas atskirai – Šalimi, sudaro šią sutartį (toliau – Sutartis).

0. Šia Sutartimi TIEKĖJAS įsipareigoja suteikti UŽSAKOVUI Sutarties priede Nr. 1 nurodytą savanorių lyderystės mokymų paslaugą (toliau – Paslauga), o UŽSAKOVAS įsipareigoja už tinkamai suteiktą Paslaugą sumokėti Sutarties priede Nr. 2 nurodytą kainą.
0. TIEKĖJAS pareiškia, kad teikiamos Paslaugos atitinka standartus, techninius reikalavimus, šioje 	Sutartyje aptartas sąlygas. 
 

1. KAINA
0. Bendra Sutarties kaina – ___ Eur su PVM / galutinė mokėtina kaina.
0. Už Paslaugą atsiskaitoma vienu mokėjimu po to, kai suteikta visa Sutarties priede Nr. 1 nustatyta Paslauga ir perduoti visi jame nurodyti rezultatai. UŽSAKOVAS apmoka TIEKĖJO pateiktą sąskaitą per 30 kalendorinių dienų nuo jos gavimo dienos.

1. ŠALIŲ TEISĖS IR PAREIGOS
3.1. TIEKĖJAS įsipareigoja:
0. Suteikti Paslaugas nurodytas Sutarties priede Nr. 1 ir Tiekėjo pateiktame pasiūlyme, kuris yra šios sutarties dalis.
0. skirti __________ (tel. +370 _______, ______@_______.) atsakingu kontaktiniu asmeniu už Sutarties vykdymą;
0. užtikrinti iš UŽSAKOVO Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.
0. TIEKĖJAS gali pakeisti pasiūlyme nurodytą lektorių tik iš anksto raštu suderinęs su UŽSAKOVU. Siūlomas kitas lektorius turi atitikti ne žemesnius nei pirkimo dokumentuose nustatytus kvalifikacijos ir patirties reikalavimus.
3.2. UŽSAKOVAS įsipareigoja:
3.2.1. skirti __________ (tel. +370 _______, ______@_______.) atsakingu asmeniu už Sutarties vykdymą. 
3.2.2. sumokėti už Paslaugas Sutartyje nurodytomis sąlygomis ir terminais.


4. ŠALIŲ ATSAKOMYBĖ
4.1. Už šioje Sutartyje numatytų įsipareigojimų nevykdymą Šalys atsako pagal Lietuvos Respublikoje galiojančius teisės norminius aktus.
4.2 Jei viena iš šalių neįvykdo ar netinkamai įvykdo šioje sutartyje numatytus įsipareigojimus, kaltoji šalis turi atlyginti kitai šaliai padarytus nuostolius, atsiradusius dėl sutarties sąlygų nevykdymo ar netinkamo vykdymo.






1. NENUGALIMOS JĖGOS APLINKYBĖS (FORCE MAJEURE)
0. Šalis nėra atsakinga už kokių nors įsipareigojimų pagal šią Sutartį neįvykdymą, jei ji geba įrodyti, jog negalėjo įvykdyti įsipareigojimų dėl nepriklausančių nuo jos aplinkybių (force majeure), kurių šios Sutarties sudarymo metu nebuvo ir kurių šalis negalėjo numatyti, išvengti ar nugalėti. Sutarties neįvykdžiusi Šalis privalo nedelsiant pranešti kitai Šaliai apie šių aplinkybių atsiradimą. Force majeure įvykiui užsitęsus ilgiau nei 30 kalendorinių dienų, bet kuri Šalis turi teisę be atsakomybės prieš kitą Šalį (išskyrus prievoles, atsiradusias iki nutraukimo datos) nutraukti Sutartį pranešant apie tai raštu kitai Šaliai.


1. SUTARTIES KEITIMAS IR PASIBAIGIMAS
1. Sutartis įsigalioja nuo jos pasirašymo dienos ir galioja iki visiško sutarties įsipareigojimų įvykdymo.
1. Sutarties sąlygų keitimas:
1. Sutarties sąlygos gali būti keičiamos tik abiejų Šalių rašytiniu susitarimu.
1. Sutartis gali būti nutraukta šiais atvejais:
2. abiejų Šalių rašytiniu susitarimu;
2. Lietuvos Respublikos civilinio kodekso nustatytais atvejais ir tvarka. 
1. Sutarties nutraukimas neatleidžia Šalių nuo iki jos nutraukimo atsiradusių mokėjimo ir atsakomybės prievolių.

1. SUBTIEKIMAS
2. TIEKĖJAS turi teisę Sutarties vykdymui pasitelkti subtiekėjus. TIEKĖJAS atsako už subtiekėjų veiksmus, įsipareigojimų vykdymą ir tinkamą Sutarties įvykdymą taip, kaip už savo veiksmus.



1. BAIGIAMOSIOS NUOSTATOS
3. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 30 dienų, sprendžiami Lietuvos Respublikos teisės aktų nustatyta tvarka Lietuvos Respublikos teismuose.
3. Šalys įsipareigoja Sutarties vykdymo metu gautus asmens duomenis tvarkyti teisėtai ir tik tiek, kiek tai būtina Sutarties sudarymui, vykdymui ir administravimui, laikydamosi taikomų asmens duomenų apsaugą reglamentuojančių teisės aktų. 
3. Jeigu keičiasi Sutartį pasirašiusios Šalies rekvizitai, Šalis privalo nedelsiant apie tai informuoti kitą Šalį. Šalis, neįvykdžiusi šio reikalavimo, negali reikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba kad ji negavo pranešimų, siųstų pagal tuos rekvizitus.
3. Visi kiti, šia Sutartimi nesureguliuoti, Sutarties vykdymo klausimai sprendžiami vadovaujantis Lietuvos Respublikoje galiojančiais norminiais teisės aktais.
3. Šalys patvirtina, kad vykdant šią Sutartį taikomi žaliųjų pirkimų reikalavimai, nustatyti Aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame Lietuvos Respublikos aplinkos ministro 2011 m. birželio 28 d. įsakymu Nr. D1-508.
3. Sutarties 1 priedas – Techninė specifikacija (3 lapai), yra neatskiriama Sutarties dalis.
3. Sutarties 2 priedas - Pasiūlymas dėl savanorių lyderystės mokymų paslaugos pirkimo (2 lapai), yra neatskiriama Sutarties dalis.
3. Visa su šia Sutartimi susijusi korespondencija ir pranešimai turi būti rašomi lietuvių kalba ir siunčiami šiais adresais:

	TIEKĖJAS

UAB „“
Adresas: 
Tel. Nr.: 
El. pašto adresas:
Įmonės kodas: 
PVM mokėtojo kodas: 
Sąskaitos Nr.: 
Bankas: 
Banko kodas: 
	UŽSAKOVAS

Lietuvos Raudonojo Kryžiaus draugija
Adresas: Statybininkų g. 12, LT-50127 Kaunas
Tel. Nr.: 
Juridinio asmens kodas: 190679146
PVM mokėtojo kodas: LT100018444715 
Sąskaitos nr.: LT277044060000908211
Bankas: SEB






	Pareigos, vardas, pavardė


	
	LRKD generalinė sekretorė Ingrida Damulienė


	parašas, antspaudas			parašas, antspaudas

